Margrethe Vestager

Margrethe Vestager Hansen (sündinud 13. aprillil 1968 Glostrupis) on Taani ja Euroopa Liidu poliitik. Ta oli alates 1. novembrist 2014 kuni 30. novembrini 2024 Euroopa Komisjoni konkurentsivolinik. 

Margerethe Vestager on lõpetanud 1993. aastal Kopenhaageni Ülikooli majandusteaduskonna.

Ta kuulub sotsiaalliberaalsesse erakonda Det Radikale Venstre.

 Euroopa Komisjoni volinik 
Margrethe Vestager oli alates 1. novembrist 2014 kuni 30. detsembrini Euroopa Komisjoni konkurentsivolinik (nii Junckeri kui ka von der Leyeni esimeses komisjonis). Von der Leyeni esimeses komisjonis (alates 1. detsembrist 2019 kuni 30. novembrini 2024) oli ta ka üks kolmest juhtivast asepresidendist, juhtides digiajastule vastava Euroopa volinikerühma.

Pärast Thierry Bretoni tagasiastumist Euroopa Komisjoni siseturu voliniku kohalt 2024. aasta septembris täitis Margrethe Vestager kuni von der Leyeni esimese komisjoni mandaadi lõpuni ka siseturuvoliniku ülesandeid.

 Euroopa Investeerimispanga juhi kandidaat 
2023. aasta suvel esitas Taani valitsus Margrethe Vestageri Euroopa Investeerimispanga juhi kandidaadiks. Septembri alguses otsustas Vestager võtta palgata puhkuse, et keskenduda kandideerimisele. 5. septembril 2023 nimetas Ursula von der Leyen Euroopa Komisjoni konkurentsivoliniku kohusetäitjaks Euroopa Komisjoni õigusküsimuste voliniku Didier Reyndersi. Euroopa Investeerimispanga senise juhi Werner Hoyeri ametiaeg sai läbi 2023. aasta detsembris. Samale kohale kandideeris veel ka Hispaania majandusminister Nadia Calviño. Euroopa Liidu rahandusministrid leppisid Euroopa Investeerimispanga uues juhis kokku 2023. aasta septembri lõpus Hispaanias toimunud kohtumisel ja selleks valiti Nadia Calviño.Kivil, Karl. Vestager kandideerib EIB juhiks ning EL sai ajutise konkurentsivoliniku. ERR, 6. september 2023.

 Tunnustus 
 2017 Euroopa poliitilise kultuuri auhind

Viited

Välislingid

 Epp Ehand: "Vestager ERR-ile: Danske juhtum oli piinlikkus piinlikkuse otsas" ERR, 7. mai 2019 

Kategooria:Taani poliitikud
Kategooria:Euroopa Komisjoni volinikud
Kategooria:Kopenhaageni Ülikooli vilistlased
Kategooria:Sündinud 1968